Qorako‘l terilarini noqonuniy olib chiqishga urinishning oldi olindi

Bojxona xodimlari mamlakatimizdan qorako‘l terilari noqonuniy olib chiqilishining oldini olishdi.
Qoraqalpog‘iston Respublikasi bojxona boshqarmasining “Qoraqalpog‘iston” temir yo‘l chegara bojxona posti xodimlari tomonidan “Toshkent-Saratov” yo‘lovchi poyezdining vagon-restorani belgilangan tartibda bojxona ko‘rigidan o‘tkazildi.
Natija ushbu vagonga yashirib qo‘yilgan, qiymati salkam 11 million so‘mlik 36 dona qorako‘l terilari borligi aniqlandi.
Hozirda mazkur holat yuzasidan bojxona tekshiruvlari davom ettirilmoqda.